section_heading: Opis
paragraph_text: Kora mu je debela, sivkasta i ljuskasta. Listovi su mu igličasti, tamno-zeleni, po dva u grupi, dugi 5–8 cm i široki 0,8–1 mm. Omotač čahure dugačak je 1 cm. Češeri su široki, ovalnog oblika, dugi 4-6,5 cm, žuto-smeđi, otvaraju se nakon sazrijevanja, krajem zime, do širine 5–7 cm. Sjemenke su krilate, duge 5-6 mm s krilom 1,5-2,5 cm. Oprašivanje je sredinom proljeća, a češeri sazrijevaju 18-20 mjeseci nakon toga. Usko je povezan s japanskim crnim borom (P. thunbergii), razlikuje se od njega vitkijim lišćem, smeđim (ne bijelim) pupoljcima i širim češerima.